Subject: 7-1/28-36 Ettepanekute küsimine detailplaneeringu lähteseisukohtade ja keskkonnamõju strateegilise hindamise programmi kohta, Raeküla tuuleala
From: <[email-masked]>
To: <[email-masked]>
Date: Tue, 6 Jan 2026 13:57:31 +0200

Lugupeetud kaasatavad!

Väike-Maarja Vallavolikogu 16.12.2024. a otsusega nr 98 algatati 
taastuvenergiapargi rajamise eesmärgil detailplaneeringu koostamine ja 
detailplaneeringu elluviimisega kaasneva keskkonnamõju strateegiline 
hindamine Väike-Maarja vallas Raeküla, Pandivere ja Aburi külades asuvatel, 
Väike-Maarja valla üldplaneeringuga määratud tuuleenergia tootmiseks 
põhimõtteliselt sobivatel aladel nr 10 ja 15 (Raeküla tuuleala).

Väike-Maarja vallavalitsus esitab detailplaneeringu lähteseisukohad ja 
keskkonnamõju strateegilise hindamise programmi nende kohta ettepanekute 
saamiseks.

Dokumendiga saab tutvuda valla veebilehel (lin 
<https://v-maarja.ee/detailplaneeringud#raekula-tuuleala-det> k 
<https://v-maarja.ee/detailplaneeringud#raekula-tuuleala-det> ) ning paberil 
Väike-Maarja vallamajas (Pikk tn 7 Väike-Maarja) ja Väike-Maarja 
raamatukogus (Lõuna tn 10 Väike-Maarja).

Detailplaneeringu lähteseisukohtade ja keskkonnamõju strateegilise hindamise 
programmi tutvustamine toimub 19. jaanuaril 2026 algusega kell 17.00 
Väike-Maarja seltsimajas (Pikk tn 2 Väike-Maarja alevik).

Ettepanekud palume esitada hiljemalt 8. veebruariks 2026 Väike-Maarja 
vallavalitsuse e-posti aadressile [email-masked] või paberkandjal 
postiaadressile Pikk tn 7, Väike-Maarja alevik, Väike-Maarja vald, 46202 
Lääne-Viru maakond.

Kui määratud tähtaja jooksul ettepanekuid ei ole esitatud, loeb 
vallavalitsus, et detailplaneeringu lähteseisukohtade ja keskkonnamõju 
strateegilise hindamise programmi kohta ei soovita ettepanekuid esitada.

Teavitus on saadetud kaasamise eesmärgil detailplaneeringu alal ja 
detailplaneeringu alast kuni 3 km kaugusel (mõningal juhul ka kaugemal) 
asuvate kinnistute omanikele ja täisealistele elanikele. Samuti isikutele, 
kes on avaldanud soovi olla kaasatud tuuleenergia arendamise eesmärgil 
koostatavate detailplaneeringute menetlustesse või on kaasatud muul viisil 
puudutatud isikutena.

Palun andke teada, kui Teie e-posti aadress muutub või kui soovite teavitusi 
teisele e-posti aadressile.

Esitatud ettepanekud ja vastused neile kogutakse koondtabelisse, mille 
avaldamise kohta valla veebilehel saadetakse eraldi teavitus.

Lugupidamisega
Diana Seepter
Väike-Maarja vallavalitsus
329 5755

  <http://email.mg.v-maarja.ee/o/eJxEzj1uAyEQQOHTQGc0DMNfQWElKdzmBrPLYG8UvBaLfP7ISuH-6dM798dtH_wtvzylXqb0y2chsJ68rgVSgkVLsTHECBC81bdiA7ScnPNALlODFTnk1FJlWlJE1ltBwAAWgrU-OmtobX6BnEACELumCPrVPE-defywEdFdjoOvctpqUe4DDTAi0gvEWte8Bpu8IuD_WxOiU-5Lj7Ld264I5uD78dhH3bjLfIGznN-tfhb8CwAA___TrUNp>